text: Fodtur til Holstebro
  18 juli 2012 kl. 15.51
  De første spejdere er på vej til den store spejderlejr i Holstebro med omkring 35.000 deltagere, der åbner på lørdag.
  TV SYD mødte 11 meget våde spejdere fra Aabenraa i øsende regn i Toftlund. De har besluttet af gå de 100 af de 179 kilometer til Holstebro.
  - Det er alternativt og miljøvenligt, sagde Ditte Sørensen fra Det Danske Spejderkorps Aabenraa-gruppe.
  Spejderlejren i Holstebro samler alle de forskellige spejderkorps i Danmark. 4.000 udenlandske gæster fra 35 lande har også meldt deres ankomst. Lejren er også åben for andre end spejdere.
  